Notum fieri presentibus et futuris hujus carte attestatione atque sigilli nostri auctoritate, ego Galterus, Dei gratia Lingonensis episcopus, quod Huo cognomento Coluns, guerpivit et in elemosinam dedit domui Alberipe in Arclofrait vel intra ejus finagium quidquid, vel si quid juris inibi habebat aut clamabat, sive in dominio suo, sive quolibet alio modo vel si quis ab eo inibi aliquid tenebat, tam in decima quam in qualibet possessione.